Latvijas triatlona federācijas (LTF) 2014.gada 5.marta kopsapulces dienas kārtības astotais jautājums:

8. priekšlikumu izskatīšana par izmaiņām statūtos;

**PRIEKŠLIKUMI GROZĪJUMU IZDARĪŠANAI**

**BIEDRĪBAS „LATVIJAS TRIATLONA FEDERĀCIJA”**

**STATŪTOS**

1. **Izteikt Statūtu 27.punktu sekojošā redakcijā (V.Priedīša piedāvājums):**

„LTF biedru kopsapulce prezidenta, valdes un revidenta pārvēlēšanai tiek sasaukta reizi četros gados pēc kārtējo vasaras Olimpisko spēļu noslēguma, bet ne vēlāk kā līdz tā paša kalendārā gada 30.novembrim. Gadījumā, ja starplaikā ir notikušas ārkārtas vēlēšanas, attiecīgās institūcijas pilnvaru termiņš nevar pārsniegt pirmajā teikumā norādīto termiņu un pēc kārtējo vasaras Olimpisko spēļu noslēguma jānotiek kārtējām vēlēšanām”.

*(Šobrīd spēkā esošā redakcija: Pārvēlēšanas LTF kopsapulci valde sasauc reizi 4 gados).*

1. **Izteikt Statūtu 35.punktu sekojošā redakcijā (V.Priedīša piedāvājums):**

„Valde ir LTF pastāvīgi funkcionējošā vadības institūcija, kas sastāv no deviņiem valdes locekļiem – valdes priekšsēdētāja (LTF prezidents) un astoņiem valdes locekļiem, tajā skaitā ģenerālsekretāra”.

*(Šobrīd spēkā esošā redakcija: „Valde ir LTF pastāvīgi funkcionējošā vadības institūcija, kas sastāv no septiņiem valdes locekļiem – valdes priekšsēdētāja (LTF prezidents) un sešiem valdes locekļiem, tajā skaitā ģenerālsekretāra).*

1. **Izteikt Statūtu 35.punktu sekojošā redakcijā (V.Kuzmenko piedāvājums):**

 *„*Valde ir LTF pastāvīgi funkcionējošā vadības institūcija, kas sastāv no astoņiem valdes locekļiem – valdes priekšsēdētāja (LTF prezidents) un sešiem valdes locekļiem, tajā skaitā ģenerālsekretāra,un viena pārstāvja no sportistiem, komandas līdera.”

*(Šobrīd spēkā esošā redakcija:* „*Valde ir LTF pastāvīgi funkcionējošā vadības institūcija, kas sastāv no septiņiem valdes locekļiem – valdes priekšsēdētāja (LTF prezidents) un sešiem valdes locekļiem, tajā skaitā ģenerālsekretāra).*

1. **Papildināt Statūtus 36.punktu ar otru teikumu sekojošā redakcijā (V.Kuzmenko piedāvājums):**

„Valdes loceklis nedrīkst piešķirt pilnvaras citiem. Ja valdes loceklis izlaidīs vairāk nekā 50% gadā no kopsapulcēm, valdes loceklis zaudē amatu.”

*(Šobrīd spēkā esošā redakcija: „Ja kāds no valdes locekļiem tiek atcelts no valdes sastāva, vai pats lūdz viņu atbrīvot, tad valdes sastāvā tiek iekļauts nākošais kandidāts ar lielāko balsu skaitu (kopsapulces valdes vēlēšanās)).*

1. **Papildināt Statūtus 43.punktu ar teikuma daļu sekojošā redakcijā (V.Kuzmenko piedāvājums):**

„(...)”un Latvijas pastāvīgo iedzīvotāju”.

*(Šobrīd spēkā esošā redakcija: LTF prezidentu (valdes priekšsēdētāju) ievēl kopsapulce uz četriem gadiem. Par LTF prezidentu (valdes priekšsēdētāju) var ievēlēt tikai Latvijas Republikas pilsoni).*

1. **Papildināt Statūtus ar 39.14.punktu sekojošā redakcijā (V.Priedīša piedāvājums):**

„apstiprina ikgadējās biedru naudas apmēru un maksāšanas kārtību;”

1. **Papildināt Statūtus ar 42.7.punktu sekojošā redakcijā (V.Priedīša piedāvājums):**

„nepieciešamības gadījumā vienpersoniski pieņem lēmumus, kas saistīti naudas līdzekļu piešķiršanu LTF mērķu īstenošanai, par to informējot valdi ne vēlāk, kā līdz nākamajai valdes sēdei”.